

**REPUBLIKA HRVATSKA**

**KOPRIVNIČKO - KRIŽEVAČKA ŽUPANIJA**

**OPĆINA LEGRAD**

**OPĆINSKO VIJEĆE**

**KLASA: 810-03/19-01/01**

**URBROJ: 2137/10-19-3**

**Legrad, 16. prosinca 2019.god.**

Temeljem članka 17., stavka 1. Zakona o sustavu civilne zaštite („Narodne Novine“ broj 82/15. i 118/18), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/2017) i članka 31. Statuta Općine Legrad („Službeni glasnik Koprivničko - križevačke županije“ broj 5/13, 2/18. i 19/18) Općinsko vijeće Općine Legrad na 29. sjednici održanoj 16. prosinca 2019. godine, donosi

**ANALIZU STANJA**

**sustava civilne zaštite na području Općine Legrad za 2019. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Legrad obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Općinsko vijeće Općine Legrad donijelo je:

* Smjernice za organizaciju i razvoj sustava civilne zaštite na području Općine Legrad za razdoblje 2017. – 2020. godine (KLASA: 810-01/16-01/02, URBROJ: 2137/05-16-14, Legrad, 19.12.2016.god.)
* Plan razvoja sustava civilne zaštite na području Općine Legrad za 2019.god. s trogodišnjim financijskim učincima (KLASA: 810-01/18-01/04, URBROJ: 2137/10-18-7, Legrad, 17.12.2018.god.)

Temeljem Smjernica za organizaciju i razvoj sustava civilne zaštite na području Općine Legrad za razdoblje od 2017. do 2020.god., te Plana razvoja sustava civilne zaštite na području Općine Legrad za 2019. usvojeni su sljedeći dokumenti:

Tablica 1: Prikaz dokumenta iz područja civilne zaštite donesenih 2019.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Datum donošenja** | **Klasa** | **Ur. broj** | **Glasnik** |
| 1. | Odluka o određivanju pravnih osoba od interesa za sustav civilne zaštite | 14.10.2019. | 810-01/19-01/03 | 2137/70-19-4 | / |
| 2. | Odluka o osnivanju postrojbe civilne zaštite opće namjene Općine Legrad | 28.01.2019. | 810-01/18-01/04 | 2137/10-19-10 | / |
| 3. | Odluka o imenovanju povjerenika civilne zaštite i njihovih zamjenika za područje Općine Legrad | 08.11.2019. | 810-01/19-01/03 | 2137/10-19-5 | / |
| 4. | Odluka o imenovanju koordinatora na lokaciji Općine Legrad | 11.11.2019. | 810-01/19-01/03 | 2137/10-19-6 | / |
| 5. | Godišnji plan vježbi za 2019.god. | 25.02.2019. | 810-01/19-01/04 | 2137/10-19-1 |  |
| 6. | Odluka o donošenju izmjena Procjene rizika od velikih nesreća za Općinu Legrad | 11.07.2019. | 810-01/19-01/03 | 2137/10-19-1 | „Službeni glasnik Koprivničko – križevačke županije“ broj 12/19 |
| 7. | Rješenje o rasporedu na funkciju u postrojbi civilne zaštite opće namjene Općine Legrad | 06.11.2019. | / | / | / |
| 8. | Odluka o donošenju Plana djelovanja civilne zaštite Općine Legrad | 10.12.2019. | 810-01/19-01/03 | 2137/10-19-7 |  |

Na području Općine Legrad mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Općine,
* Postrojba civilne zaštite opće namjene
* Operativne snage vatrogastva – DVD Legrad, DVD Veliki Otok, DVD Selnica Podravska, DVD Kutnjak – Antolovec, DVD Zablatje,
* Gradsko društvo Crvenog križa Koprivnica,
* Hrvatska gorska služba spašavanja – Stanica Koprivnica,
* Povjerenici civilne zaštite i njihovi zamjenici,
* Koordinatori na lokaciji,
* Pravne osobe od interesa za sustav civilne zaštite – LEKOM GRAD d.o.o., Lovačka udruga “Kuna” Legrad, Športsko ribolovni klub “Smuđ” Legrad.

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

## 2.1. PLANSKI DOKUMENTI

* **Procjena rizika od velikih nesreća Općine Legrad**

Na temelju odredbe članka 17. stavka 1. Zakona o sustavu civilne zaštite („Narodne Novine“ broj 82/15), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne Novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13 137/15 i 123/17) i članka 31. Statuta Općine Legrad („Službeni glasnik Koprivničko - križevačke županije“ broj 5/13 i 2/18), Općinsko vijeće Općine Legrad na 12. sjednici održanoj dana 06.06.2018. godine donosi Procjenu rizika od velikih nesreća za Općinu Legrad (KLASA: 810-01/18-01/01, URBROJ: 2137/10-18-11, Legrad, 06.06.2018.god.).

Procjenu rizika od velikih nesreća izradila je Radna skupina za izradu Procjene rizika od velikih nesreća za Općinu Legrad imenovana člankom 5. Odluke o izradi Procjene rizika od velikih nesreća za Općinu Legrad (KLASA: 810-01/18-01/01, URBROJ: 2137/10-18-2, Legrad, 31.01.2018.god.)

Procjena rizika od velikih nesreća izrađena je sukladno Smjernicama za izradu Procjene rizika od velikih nesreća na području Koprivničko - križevačke županije, Koprivnica, 11.01.2017.god.

Procjena rizika od velikih nesreća za Općinu Legrad ažurirana je Odlukom o donošenju izmjena Procjene rizika od velikih nesreća za Općinu Legrad (KLASA: 810-01/19-01/03, URBROJ: 2137/10-19-1, Legrad, 11. srpnja 2019.god.).

Procjena rizika od velikih nesreća temelj je izrade Plana djelovanja civilne.

* **Plan djelovanja civilne zaštite Općine Legrad**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15, 118/18), i članka 44. Statuta Općine Legrad („Službeni glasnik Koprivničko – križevačke županije“ broj 5/13, 2/18 i 19/18), načelnik Općine Legrad donio je Plan djelovanja civilne zaštite Općine Legrad (KLASA: 810-01/19-01/03, URBROJ: 2137/10-19-7 od 10. prosinca 2019.god., kojeg je na temelju čl. 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/2017) izradila Ustanova za obrazovanje odraslih za poslove zaštite osoba i imovine „Defensor“, Zagrebačka 71, 42 000 Varaždin.

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” br. 75/16) ustrojena je evidencija vlastitih pripadnika za operativne snage sustava civilne zaštite Općine Legrad za:

* Članove Stožera civilne zaštite
* Članove postrojbe civilne zaštite opće namjene
* Povjerenike i zamjenike povjerenika civilne zaštite
* Pravne osobe od interesa za sustav civilne zaštite
* Koordinatore na lokaciji

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE NA PODRUČJU OPĆINE

## 3.1. STOŽER CIVILNE ZAŠTITE

Stožer civilne zaštite Općine Legrad osnovan je Odlukom načelnika Općine (KLASA: 810-01/17-01/02, URBROJ: 2137/10-17-15, Legrad, 11.10.2017.god.). Stožer civilne zaštite sastoji se od načelnika Stožera, zamjenika načelnika Stožera te 6 članova Stožera. Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Općine rukovodi načelnik Stožera, a kada se proglasi velika nesreća, rukovođenje preuzima načelnik Općine. Stožer civilne zaštite Općine upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite Općine osposobljena je za provođenja mjera i aktivnosti u sustavu civilne zaštite. Temeljem članka 6. st.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), u slučaju velike nesreće, Stožer civilne zaštite Općine može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera. Način rada Stožera uređen je Poslovnikom koji donosi načelnik Općine (KLASA: 810-01/17-01/02, URBROJ: 2137/10-17-9, Legrad, 05.07.2017.god.). Dio članova Stožera civilne zaštite Općine završilo je osposobljavanje, sukladno Zakonu o sustavu civilne zaštite, koje je provodila tadašnja Državna uprava prema programu osposobljavanja članova stožera civilne zaštite koji je donosio čelnik Državne uprave.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Tablica 2: Prikaz podataka Stožera civilne zaštite

|  |  |
| --- | --- |
| **Kadrovska popunjenost – broj članova** | **Značajne aktivnosti provedene u 2019.god. (vezane uz zaštitu i spašavanje, osposobljavanje i sl.)** |
| * načelnik Stožera civilne zaštite * zamjenik načelnika stožera civilne zaštite * 6 članova Stožera civilne zaštite | * 18.10.2019. sudjelovanje na terenskoj vatrogasnoj vježbi “Podravina 2019” u organizaciji VZO Legrad |

## 3.2. POSTROJBA CIVILNE ZAŠTITE OPĆE NAMJENE

Na temelju članka 17., stavka 1., podstavka 4. Zakona o sustavu civilne zaštite („Narodne novine“ broj 82/15, 118/18), članka 5. Uredbe o sastavu i strukturi postrojbi civilne zaštite („Narodne Novine“ broj 27/17) i članka 31. Statuta Općine Legrad („Službeni glasnik Koprivničko - križevačke županije“ broj 5/13, 2/18. i 19/18), a sukladno Odluci o donošenju Procjene rizika od velikih nesreća za Općinu Legrad („Službeni glasnik Koprivničko - križevačke županije“ broj 10/18), Općinsko vijeće Općine Legrad na 21. sjednici održanoj 28. siječnja 2019. donijelo je Odluku o osnivanju Postrojbe civilne zaštite opće namjene Općine Legrad, KLASA: 810-01/18-01/04, URBROJ: 2137/10-19-10, („Službeni glasnik Koprivničko – križevačke županije“ broj 1/19).

Postrojba civilne zaštite osniva se za provođenje mjera civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) Postrojba civilne zaštite sastoji se od :

* upravljačke skupine i
* operativne skupine.

Upravljačka skupina sastoji se od dva pripadnika, a svaka operativna skupina sastoji se od deset (10) pripadnika. Svaka operativna skupina ima svoga voditelja.

Članovi postrojbe civilne zaštite opće namjene Općine Legrad imenovani su i raspoređeni na dužnosti unutar postrojbe Rješenjem o rasporedu na funkciju u postrojbi civilne zaštite opće namjene Općine Legrad od 06. studenog 2019.god.

Postrojba civilne zaštite postupa sukladno Operativnom postupovniku koji donosi načelnik Stožera civilne zaštite Općine Legrad.

Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

Evidenciju pripadnika postrojbi civilne zaštite opće namjene vodi Jedinstveni upravni odjel Općine Legrad.

## 3.3. OPERATIVNE SNAGE VATROGASTVA

Središnje Dobrovoljno vatrogasno društvo Legrad i Dobrovoljna vatrogasna društva Veliki Otok, Selnica Podravska, Kutnjak – Antolovec i Zablatje te Javna vatrogasna postrojba Grada Koprivnice djeluju na području Općine Legrad, a po zahtjevu i dalje. Vatrogastvo Općine Legrad je po stručnosti, opremljenosti, osposobljenosti i spremnosti, najkvalitetnija postojeća operativna i organizirana snaga civilne zaštite i njen glavni nositelj na ovom području. DVD pridaje veliku važnost stručnom osposobljavanju i usavršavanju vatrogasnih kadrova. DVD Zablatje posjeduje vatrogasni dom sa spremištem. DVD Podravska Selnica djeluje pod okriljem Vatrogasne zajednice Općine Legrad.

Dana 18. listopada 2019.god. u Legradu je održana terenska vatrogasna vježba „Podravina 2019.“ u organizaciji VZO Legrad uz logistički potporu DVD-a s područja Općine Legrad. U vježbi je sudjelovala 21 postrojba s ukupno 113 vatrogasaca i 30 vozila s pripadajućom opremom. Vježbu je vodio zapovjednik VZ Koprivničko – križevačke županije koji je na kraju vježbe postrojio sve sudionike i predao prijavak zamjenici načelnika i načelnici Stožera civilne zaštite Općine Legrad. Vježba se sastojala od različitih scenarija, od gašenja požara na bušotini INA-e, izlijetanje i požar automobila, probijanje tanka i požar na postrojenju CPS Legrad, urušavanje i požar stambenog objekta , curenje plina u Dječjem vrtiću Dabrić u Legradu, sanacija/ispumpavanje bunara za pitku vodu, požar stare škole gdje je došlo do eksplozije i požara, a ostalo je zarobljeno 14 djece i voditeljica.

Tablica 3: Prikaz spremnosti operativnih snaga vatrogastva

DVD-a Legrad

|  |  |
| --- | --- |
| **Ukupan broj vatrogasaca** | **Popis opreme – materijalno – tehnička sredstva (MTS)** |
| * 25 | * Navalno vozilo (Styer 791 - Legrad 111) – 4.000 l vode, pumpa 16/32, prijevoz 6+1 osoba * Navalno vozilo (Opel Blic - Legrad 110) – 1.300 l vode, pumpa 16/32, prijevoz 6+1 osoba * Navalno vozilo (Dennis Sabre – Legrad 112) – 2,500l vode, pumpa 3000l/min, prijevoz 6+1 * - kombi vozilo – prijevoz 8+1 osoba * bacač voda/pjena na prikolici 200 l pjenila * alat za spašavanje iz vozila (škare + razupore) * motorna muljna pumpa 1100 l/min – 3 kom * motorna muljna pumpa 800 l/min – 1 kom * set zračnih jastuka – 1 kom * vatrogasna motorna pumpa 8/8 – 1 kom * el. muljna pumpa 230 V – 3 kom * el. muljna pumpa 400 V – 1 kom * elektroagregat 400 V / 5,5 kW – 1 kom * elektroagregat 230 V / 2,7 kW – 1 kom * izolacijski aparati DRAGER – 6 kom * Eksplozimetar ALTAIR X4 – 1 kom * motorna lančana pila – 2 kom * radio uređaj prijevozni – 1 kom * radio uređaj ručni – 6 kom * kompresor za punjenje boca zrakom – 1 kom * Termovizijska kamera Flir 33 - 1 kom |

Tablica 4: Prikaz spremnosti operativnih snaga vatrogastva

DVD-a Veliki Otok

|  |  |
| --- | --- |
| **Ukupan broj vatrogasaca** | **Popis opreme – materijalno – tehnička sredstva (MTS)** |
| * 10 | * Autocisterna (TAM 190 T15 - Legrad 120) – 6.000 l vode – 1 kom, pumpa 8/8, 2+1 osoba * kombi vozilo – prijevoz 8+1 osoba * autoprikolica * vatrogasna motorna pumpa 8/8 – 1 kom |

Tablica 5: Prikaz spremnosti operativnih snaga vatrogastva

DVD-a Selnica Podravska

|  |  |
| --- | --- |
| **Ukupan broj vatrogasaca** | **Popis opreme – materijalno – tehnička sredstva (MTS)** |
| * 10 | * Autocisterna (TAM 130 T11 - Selnica 120) – 6.000 l vode – 1 kom, pumpa 8/8, 2+1 osoba * kombi vozilo – prijevoz 8+1 osoba * autoprikolica * vatrogasna motorna pumpa 8/8 – 1 kom * motorna muljna pumpa 1100 l/min – 1 kom * el. muljna pumpa 400 V – 2 kom * izolacijski aparati – 2 kom |

Tablica 6: Prikaz spremnosti operativnih snaga vatrogastva

DVD-a Kutnjak - Antolovec

|  |  |
| --- | --- |
| **Ukupan broj vatrogasaca** | **Popis opreme – materijalno – tehnička sredstva (MTS)** |
| * 11 | * kombi vozilo – prijevoz 8+1 osoba * autoprikolica * vatrogasna motorna pumpa 8/8 – 1 kom * el. muljna pumpa 230 V – 1 kom * motorna muljna pumpa 1100 l/min – 1 kom |

Tablica 7: VZO Općine Legrad

|  |  |
| --- | --- |
| **Aktivnosti provedene u 2019.god.** | **Oprema koja nedostaje** |
| * Osposobljavanje za vatrogasne časnike – 3 polaznika * Osposobljavanje za masovne prometne nesreće Karlovac 2019. – 1 polaznik * Terenska vatrogasna vježba Podravina 2019 - organizatori * Vježba Legrad 2019. * Interne vježbe za osposobljavanje operativnih članova | * Navedeno u „Operativni plan opremanja vatrogasnih društava 2020. -2023“ |

## 3.4. HRVATSKI CRVENI KRIŽ – Gradsko društvo Crvenog križa Koprivnica

Tablica 8: Prikaz podataka Gradskog društva Crvenog križa Grada Koprivnica

za 2019.god.

|  |  |
| --- | --- |
| **Osnovna oprema za djelovanje u slučaju velikih nesreća i katastrofa** | **Značajnije aktivnosti provedene u 2019. godini**  **(vezane uz zaštitu i spašavanje- osposobljavanje i dr)** |
| * Madraci -spužve 96 kom * Termos posude 30 l,10 l 7 kom * Jastuci 6 kom * Popluni 42 kom * Deke 193 kom * Plahta 86 kom * Ručnici 240 kom * Posteljina set 287 kom * Kuhinjski set 47 kom * Šator * Nosila 16 kom * Kreveti sklopivi 20 kom * Torbice prve pomoći 47 kom * Isušivač 3 kom * Vreće za spavanje 10 kom * Automobil - kombi putnički Renault Traffic * Automobil - Dacia Daster * Automobil – Dacia Dokker | Na nacionalnom treningu Hrvatskog Crvenog križa za trenere Službe traženja sudjelovao je Dario Babić, član interventnog tima i volonter GD CK Koprivnica koji je osposobljen za provođenje edukacije Službe traženja za interventne timove. Članovi Interventnog tima sudjelovali su zajedno s članovima Županijskog interventnog tima na edukaciji koja je početkom lipnja održana na Pagu. Teme koje su obrađene na edukaciji bile su sljedeće: Uloga psihologije u Službi traženja u kontekstu interventnih timova, te zaštita ljudskih prava u Službi traženja koje je prezentirao Zoran Vinković, stručni predavač, organizacija smještaja u kriznim situacijama prezentirao je Zvonimir Šašek, voditelj Županijskog interventnog tima, suradnja Centara za socijalnu skrb i Crvenog križa u identifikaciji korisnika u sustavu socijalne skrbi i ostvarivanje prava, bila je prezentacija Kristine Frtalić, socijalne radnice iz Križevaca i članice Županijskog interventnog tima. Kodeks ponašanja u zaštiti osobnih podataka, mreže obnavljanja obiteljskih veza i privole za korištenje osobnih podataka u Službi traženja te obrasci u ST bile su teme prezentacije koju je održao Zdravko Janković zaposlenik GD CK Koprivnica. Zaposlenici i volonteri Gradskog interventnog tima aktivni su sudionici edukacija i vježbi u sklopu Društva Crvenog križa Koprivničko-križevačke županije i Županijskog interventnog tima i Hrvatskog Crvenog križa. Interventni tim te zaposlenici i volonteri GD CK Koprivnica tijekom godine sudjelovali su na više vježbi zaštite i spašavanja. U povodu obilježavanja Svjetskog dana CZ sudjelovali su na zajedničkoj vježbi 1. ožujka 2019. na jezeru Šoderica. Dana 13. travnja u organizaciji Zavoda za hitnu medicinu Koprivničko-križevačke županije sudjelovali su u vježbi spašavanja u Rasinji.  Sudjelujemo u radu Stožera civilne zaštite Grada Koprivnica i 11 općina na području kojeg pokrivamo.  Gradsko društvo Crvenog križa Koprivnica raspolaže sa zalihama određenih materijala za izvanredne situacije (odjeća, deke, posteljine, kreveti, nosila, setovi prve pomoći i drugo). U slučaju većih incidenata i katastrofa GD CK Koprivnica može računati i na opremu Društva Crvenog križa Koprivničko-križevačke županije (šatori, isušivač, higijenski setovi i druga oprema) te na pomoć drugih lokalnih i nacionalnog društva Hrvatskog Crvenog križa. GDCK Koprivnica je tijekom godine promoviralo ruksak za krizne situacije, tzv. 'Set to go' gdje se građanima ukazalo na važnost pripreme za izvanredne događaje. |

## 3.5. HRVATSKA GORSKA SLUŽBA SPAŠAVANJA – Stanica Koprivnica (Pozivanje putem centra 112)

HGSS Stanica Koprivnica je žurna javna služba Koprivničko - križevačke županije, koja djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini. Prema planu rada i programu aktivnosti za 2019. godinu provedeno je redovito održavanje spremnosti kroz vježbe, edukacije, osposobljavanja, tečajeve i na taj način stručnosti članova Stanice podizane su do vrlo zahtjevne i visoko odgovorne razine.

Do sredine mjeseca studenog 2019. HGSS Stanica Koprivnica provela je aktivnosti vezane uz razvoj sustava civilne zaštite te povećala broj svojih aktivnih članova s 25 na ukupno 34 člana, koji djeluju na području Koprivničko-Križevačke županije. Novoosnovana ispostava Đurđevac, kao i ispostava Križevci, obavijesna točka Kalnik te prihvatni centar/centar za edukaciju Šoderica dodatno pridonose podizanju spremnosti i efikasnosti vremenskog faktora pri djelovanju u žurnim situacijama.

Tablica 9: Prikaz aktivnosti i opreme HGSS - Stanice Koprivnica u 2019.god.

|  |  |  |
| --- | --- | --- |
| **Broj članova** | **Popis aktivnosti** | **Popis opreme** |
| * 5 pripadnika za prvu pomoć * 9 pripadnika za ljetne tehnike spašavanja * 1 pripadnik za speleospašavanje * 1 pripadnik za letača spašavatelja * 1 pripadnik za frakturiranje stijena * 1 pripadnik za instruktora ljetnih tehnika * 1 pripadnik za instruktora bespilotnih sustava - ICAO * 2 pripadnika iz digitalne kartografije * 2 pripadnika iz područja voditelja potraga * 9 pripadnika za Rescue3 tehničar na divljim vodam i poplavljenim područjima * 5 pripadnika za voditelja brodica * 1 pripadnik za rukovatelja bespilotnih sustava | 18 akcija spašavanja / potražne akcije / intervencija .   * Spašavanje: svaka akcija u kojoj se spašava jedan ili više unesrećenih kojima je direknto ugrožen život ili zdravlje * Potraga: svaka akcija u kojoj HGSS traga za izgubljenim ili unesrećenim osobama * Intervencija: sve ostale akcije u kojima sudjeluje HGSS (spašavanje životinja, čišćenje ponora i jama, pomoć Crvenom križu u dostavi lijekova, čišćenje snijega i sl.)   24 osiguranja i preventivno djelovanje u sklopu sportskih i društvenih događanja te aktivnosti u prirodi prihvatni cenrat Šoderica.  71 dežurstavo - helikoptersko spašavanje - Divulje , obavještajna točka - Kalnik, PRC Šoderic.  80 treninga održavanja spremnosti.  16 vježbi spremnosti uz primjene znanja, opreme, tehnike sa naglaskom na spašavanje života.  35 edukacija u radu sa zajednicom i internim članstvom.  38 tečaja članova u svrhu podizanja sposobnosti, spremnosti i efikasnosti. | * vozila, plovila bespilotni sustav, med. oprema , oprema za provođenje spašavanja ljetnim, zimslim i speleo uvijetima, rescue3 oprema |

## 3.6. POVJERENICI CIVILNE ZAŠTITE I NJIHOVI ZAMJENICI

Na temelju članka 34. stavka 1. Zakona o sustavu civilne zaštite („Narodne Novine“ broj 82/15, 118/18), i članka 44. Statuta Općine Legrad („Službeni glasnik Koprivničko – križevačke županije“ broj 5/13, 2/18 i 19/18), a sukladno Odluci o donošenju Procjene rizika od velikih nesreća za Općinu Legrad („Službeni glasnik Koprivničko – križevačke županije“ broj 10/18 i 12/19), općinski načelnik Općine Legrad 8. studenog 2019.god. donosi Odluku o imenovanju povjerenika civilne zaštite i njihovih zamjenika za područje Općine Legrad (KLASA: 810-01/19-01/03, URBROJ: 2137/10-19-5, od 08.11.2019.god.).

Za područje Općine Legrad povjerenici civilne zaštite i njihovi zamjenici imenovani su kakao slijedi:

* za naselje Antolovac (1 povjerenik i 1 zamjenik povjerenika na ukupno 75 stanovnika)
* za naselje Kutnjak (1 povjerenik i 1 zamjenik povjerenika na ukupno 278 stanovnika)
* za naselje Legrad (4 povjerenika i 4 zamjenika povjernika na ukupnp 956 stanovnika)
* za naselje Mali Otok (1 povjerenik i 1 zamjenik povjerenika na ukupno 146 stanovnika)
* za naselje Selnica Podravska (1 povjerenik i 1 zamjenik povjerenika na ukupno 301 stanovnika)
* za naselje Veliki Otok (1 povjerenik i 1 zamjenik povjerenika na ukupno 254 stanovnika)
* za naselje Zablatje (1 povjerenik i 1 zamjenik povjerenika na ukupno za ukupno 231 stanovnika)

## 3.7. KOORDINATORI NA LOKACIJI

na temelju članka 35. Zakona o sustavu civilne zaštite („Narodne Novine“ broj 82/15, 118/18) i članka 22. Statuta Općine Legrad („Službeni glasnik Koprivničko – križevačke županije“ broj 5/13, 2/18, 19/18), a sukladno Odluci o donošenju Procjene rizika od velikih nesreća za Općinu Legrad („Službeni glasnik Koprivničko – križevačke županije“ broj 10/18), načelnica Stožera civilne zaštite Općine Legrad 11. studenog 2019.god. donosi Odluku o imenovanju koordinatora na lokaciji Općine Legrad (KLASA: 810-01/19-01/03, URBROJ: 2137/10-19-6, OD 11. studenog 2019.god.).

Koordinatori na lokaciji za području Općine Legrad imenovani su za sljedeće rizike:

* potres,
* poplava,
* ekstremne vremenske pojave – ekstremne temperature,
* epidemije i pandemije,
* suša.

Ovisno o specifičnostima izvanrednog događaja načelnik Stožera civilne zaštite Općine određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Koordinatora na lokaciji Stožer civilne zaštite Općine nakon zaprimanja obavijesti o velikoj nesreći ili katastrofi, mobilizira odmah po saznanju i upućuje ga na mjesto incidenta prije dolaska operativnih snaga.

## 3.8. PRAVNE OSOBE OD INTERESA ZA SUSTAV CIVILNE ZAŠTITE

Na temelju članka 17. stavka 1., podstavka 3. zakona o sustavu civilne zaštite („Narodne Novine“ broj 82/15, 118/18) i članka 31. Statuta Općine Legrad („Službeni glasnik Koprivničko – križevačke županije“ broj 5/13, 2/18, 19/18) te sukladno odluci o donošenju Procjene rizika od velikih nesreća za Općinu Legrad (KLASA: 810-01/18-01/01, URBROJ: 2137/10-18-11, od 06.06.2018.god.), a po dobivenoj suglasnosti Mi8nistarstva unutarnjih poslova – Ravnateljstva civilne zaštite (KLASA: 810-05/19-01/01, URBROJ: 511-01-393-19-16, od 24. rujna 2019.god.), Općinsko vijeće Općine Legrad na 27. sjednici održanoj 14. listopada 2019.god. donijelo je Odluku o određivanju pravnih osoba od interesa za sustav civilne zaštite Općine Legrad (KLASA: 810-01/19-01/03, URBROJ: 2137/10-19-4, od 14. listopada 2019.god.).

Pravne osobe od interesa za sustav civilne zaštite Općine Legrad su:

* LEKOM GRAD d.o.o., Legrad,
* Lovačka udruga “Kuna” Legrad,
* Športsko ribolovni klub “Smuđ” Legrad.

Sukladno Zakonu o sustavu civilne zaštite („Narodne Novine“ br. 82/15, 118/18), članku 20. operativne snage sustava civilne zaštite su: stožeri civilne zaštite, operativne snage vatrogastva, operativne snage Hrvatskog Crvenog križa, operativne snage Hrvatske gorske službe spašavanja, udruge, postrojbe i povjerenici, koordinatori na lokaciji te pravne osobe od interesa za sustav civilne zaštite. Navedene operativne snage u Analizi sustava civilne zaštite Općine Legrad za 2019.god. obrađuju se pojedinačno u zasebnim točkama. Kao pravna osoba u Odluci o određivanju operativnih snaga i pravnih osoba od interesa za sustav civilne zaštite Općine Legrad navodi se LEKOM GRAD d.o.o. te prema tome analiza koja slijedi odnosi se na LEKOM GRAD d.o.o.

Tablica 10: Prikaz podataka LEKOM GRAD d.o.o.

|  |  |
| --- | --- |
| **Kadrovska popunjenost** | **Osnovna oprema za djelovanje u slučaju velikih nesreća i katastrofa** |
| 1 zaposlenik | * Traktor NEW HOLLAND TD 5,95 * Traktorska kosilica „FERRIS“ * Kombi vozilo PEUGEOT BOXER * Čamac – kosilica za košnju vodenog bilja FLAMMIFER FFB 510 * Ralica za čišćenje snijeg EFX-ALPS-301 |

Tablica 11: Prikaz podataka Lovačke udruge „Kuna“ Legrad

|  |  |
| --- | --- |
| **Kadrovska popunjenost** | **Osnovna oprema za djelovanje u slučaju velikih nesreća i katastrofa** |
| 34 člana | * Kosilica za travu (2 kom) * Trimer za travu – flakserica (1 kom) * Trimer za živicu (2 kom) * Motorna pila (2 kom) * Produžni kabel 30 m (1 kom) * Lopata (4 kom) * Grablje (3 kom) * Štihača (3 kom) * Vile (3 kom) * Građevinska kolica – tačke (2 kom) * Aluminijske ljestve 6 m (1 kom) * Sjekira (3 kom) |

## 3.9. UDRUGE GRAĐANA

Zakonom o sustavu civilne zaštite (“Narodne Novine br. 82/15, 118/18), članak 20. Udruge su određene kao operativne snage sustava civilne zaštite. Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluje u osposobljavanju i vježbama s drugim operativnim snagama sustav civilne zaštite.

Odlukom o određivanju pravnih osoba od interesa za sustav civilne zaštite Općine Legrad (KLASA: 810-01/19-01/03, URBROJ: 2137/10-19-4, od 14. listopada 2019.god.) udruge Lovačka udruga „Kuna“ Legrad te Športsko ribolovni klub „Smuđ“ Legrad određene su kao pravne osobe od interesa za sustav civilne zaštite Općine Legrad te će sukladno tome, prema potrebi dobiti i zadaće.

# 4. OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP - Policijska uprava Koprivničko - križevačka, Policijska postaja Koprivnica
* Postrojba civilne zaštite za spašavanje iz ruševina
* Centar za socijalnu skrb Koprivnica
* Caritas Koprivničko - križevačke županije
* Hrvatske šume, Uprava šuma Podružnica Koprivnica
* Hrvatski Telekom d.d. Zagreb
* Hrvatski zavod za toksikologiju i antidoping Zagreb
* Veterinarska stanica Koprivnica
* HEP ODS d.o.o „Elektra“ Zagreb – Pogon Koprivnica
* Županijska uprava za ceste Koprivničko - križevačke županije
* Zavod za hitnu medicinu Koprivničko - križevačke županije
* Zavod za javno zdravstvo Koprivničko - križevačke županije
* Dom zdravlja Koprivničko - križevačke županije
* Dom zdravlja Koprivnica
* Opća bolnica Koprivnica
* Hrvatske vode – Vodnogospodarski odjel za Muru i gornju Dravu
* MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica
* Hrvatska poljoprivredno - šumarska savjetodavna služba – Savjetodavna služba Koprivničko - križevačke županije

# 5. KAPACITETI ZA ZBRINJAVANJE I DRUGI OBJEKTI ZA SKLANJANJE

Na prostoru Općine Legrad nema izgrađenih i klasificiranih javnih i grupnih skloništa.

Zbrinjavanje je moguće provesti u domovima, hotelima i odmaralištima.. U istim objektima moguća je i priprema hrane jer su opremljeni kuhinjama.

Također, zbrinjavanje je moguće sprovesti i u odmaralištima u vlasništvu firmi na jezeru Šoderica, za koja ne postoje podaci o kapacitetima.

Tablica 12: Prikaz društvenih domova, hotela i odmarališta na području Općine s kapacitetima za zbrinjavanje stanovništva

|  |  |  |
| --- | --- | --- |
| **Naziv objekta** | **Broj osoba** | **Kuhinja za pripremu hrane Da / Ne** |
| Društveni dom „Legradski dom“ | 300 | DA |
| Vatrogasni dom Legrad | 50 | DA |
| Lovački dom Legrad | 50 | DA |
| Vatrogasni dom Veliki Otok | 150-200 | DA |
| Dom mještana Podravska Selnica | 200-250 | DA |
| Vatrogasni dom Kutnjak | 150-200 | DA |
| Vatrogasni dom Mali Otok | 100 | NE |
| Vatrogasni dom Zablatje | 150-200 | DA |

# 6. ANALIZA FINANCIRANJA SUSTAVA CIVILNE ZAŠTITE U 2019. GODINI

|  |  |  |
| --- | --- | --- |
| **Red.**  **broj** | **OPIS STAVKE** | **REALIZIRANO**  **u 2019. (kn)** |
| **1.** | **STOŽER CIVILNE ZAŠTITE I POSTROJBA CIVILNE ZAŠTITE OPĆE NAMJENE**   * **Osiguranje uvjeta za evakuaciju, zbrinjavanje, sklanjanje i druge aktivnosti i mjere u civilnoj zaštiti** * **Stožer civilne zaštite** * **Postrojba civilne zaštite opće namjene** | **13.500,00** |
| **UKUPNO** | **13.500,00** |
| **2.** | **VATROGASTVO**   * **VZO Legrad, DVD-i s područja Općine Legrad** | **287.500,00** |
| **UKUPNO** | **287.500,00** |
| **3.** | **HRVATSKA GORSKA SLUŽBA SPAŠAVANJA, Stanica Koprivnica** | **5.000,00** |
| **UKUPNO** | **5.000,00** |
| **4.** | **HRVATSKI CRVENI KRIŽ, Gradsko društvo crvenog križa Koprivnica** | **12.662,73** |
| **UKUPNO** | **12.662,73** |
| **SVEUKUPNO ZA SUSTAV CIVILNE ZAŠTITE** | | **318.662,73** |

# 7. ZAKLJUČAK

Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća Općine Legrad, utvrđena je visoka spremnost i dostatnost kapaciteta operativnih snaga sustava civilne zaštite Općine koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa.

Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu što rezultira i većom spremnošću snaga sustava civilne zaštite. Baza podataka operativnih snaga sustava civilne zaštite Općine redovito se ažurira.

**OPĆINSKO VIJEĆE OPĆINA LEGRAD**

**PREDSJEDNICA:**

**Snježana Kuzmić v.r.**